SARL-NUUS SONDAG 06 APRIL 2014 


Goeie mêre, U luister na ZSGSRL, die amptelike radiostasie van die Suid- 
Afrikaanse Radioliga, die nasionale vereniging vir amateurradio in Suid-Afrika. 
Die SARL saai elke Sondag om 08:15 SAT 'n nuusbulletin in Afrikaans en om 
08:80 SAT in Engels uit. Vir oudio gaan na www.sarl.org.za, klik op 'Amateur 
Radio 'Today' en volg die skakels soos aangedui. Vir oudio deur Echolink, 
koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 MHz ESB. (Ander nuuslesers verander soos toepaslik). 


STIL SLEUTEL 


Dit is met leedwese dat aangekondig moet word dat die sleutel van Piet Slab- 
bert, ZR6PGS, op 31 Maart stil geword het. Piet was lid van die Noord-Wes 
amateurradioklub. Ons innige simpatie aan sy vrou Kate, hul seun Gerhard, 
ander familielede en vriende. 


(POUSE) 
In die nuus vandag; 


REGISTREER HIERDIE NAWEEK VIR DIE SARL SE NASIONALE KON- 
VENSIE DIE SLUITINGSDATUMS VIR REGISTRASIES IS WOENSDAG 
9 EN DONDERDAG 10 APRIL 


SKA SAL TYDENS DIE VOLGENDE INTEGNET BESPREEK WORD 
SLUITINGSDATUM VIR DIE RAE IS 10 APRIL 


U luister na Z#S6SRL. Bly ingeskakel vir meer besonderhede oor hierdie en ander 
belangrike en interessante items. 


REGISTREER HIERDIE NAWEEK VIR DIE SARL SE NASIONALE KON- 
VENSIE DIE SLUITINGSDATUMS VIR REGISTRASIES IS WOENSDAG 
9 EN DONDERDAG 10 APRIL 


Het u geregistreer vir die SARL se konvensie, Algemene Jaarvergadering en die 
toekenningsdinee? Besonderhede is beskikbaar op die SARL se webtuiste nl. 
www.sarl.org.za. Die registrasievorm is eenvoudig en u kan d.m.v. internet- 
bankoordrag betaal. Die uitstalling is die grootste van amateurradio verwante 
gebeurtenisse in onlangse tye en is die hele Saterdag op 12 April oop. 


Moenie die Vrydagaand se braai en Saterdagaand se toekenningsdinee misloop 
nie. Die SARL se Nasionale Konvensie vind van 11 tot 13 April in die Furrow 
Lane Hotel, Furrowweg 272, Eaguestria, Pretoria plaas. Maak daarvan `n uit- 
naweek en bly in die Furrow Lane oor, dit is `n groot boetiekhotel om u en u 
gade te bederf. 


Indien u slegs die SARL se AJV op Saterdag 12 April wil bywoon, moet u steeds 
registreer ten einde gratis toegang tot die terrein te verkry, andersins moet u 
R25 toegangsgeld betaal. Registrasie vir die AJV is gratis vir SARL-lede. Dit 
is eenvoudig om te doen. Vul die vorm in wat op die webwerf beskikbaar is. 


Indien u slegs die AJV wil bywoon kan SARL-lede `n e-pos stuur aan ad- 
min@sarl.org.za met vermelding van u naam, roepsein en telefoonnommer. 
Plaas AJV registrasie in die onderwerplyn. 


Lede kan ook gedurende kantoorure vir Mariska by 011 675 2393 skakel en hulle 
naam, roepsein, telefoonnommer en e-posadres voorsien. Registrasie per e-pos 
en telefoon sluit op Donderdag 10 April 2014 ten einde toe te laat vir verwerking 
van die inligting. 


Indien u egter nie die AJV gaan bywoon nie, voltooi dan asb. so gou moontlik 
die volmagvorm wat ook op die webwerf beskikbaar is. Indien u onseker is 
om aan wie die volmag te verleen, kies die President, Sekretaris of een van die 
Raadslede om u belange te behartig. Indien u onseker is aangaande die proses, 
skakel Mariska by 011 675 2393 om u te help. 


Volmagvorms kan per faks gestuur word na (086 299 0566 tot Donderdag 13 
April maar daarna kan dit ook Saterdagoggend by die registrasietafel by die 
AJV ingehandig word. 


SKA SAL TYDENS DIE VOLGENDE INTEGNET BESPREEK WORD 


Die eerste skottel van die MeerKatkonstellasie op die SKA-terrein in die Karoo 
is verlede week ingehuldig. Op Dinsdag 15 April sal Prof. Justin Jones tydens 
die Integnet praat oor die vordering wat met SKA gemaak is en vrae oor die 
SKA en die betekenis van MeerKat beantwoord. 


Die Integnet sal op Dinsdag 15 April plaasvind en om 19:30 begin. Klubs 
wat hulle herhaler aan die net wil verbind, moet `n e-pos stuur aan arto- 
day@sarl.org.za. Sluit by ons aan vir hierdie opwindende op-die-lug byeenkoms 
van die SARL. 


SLUITINGSDATUM VIR INSKRYWING VIR DIE RAE IS 10 APRIL 


Die SARL het `n nuwe aanlynregistrasiestelsel in werking gestel vir die ama- 
teurradioeksamen. Kandidate wat wens om die eksamen in Mei af te lê moet 
die SARL se webtuiste besoek vir besonderhede oor hoe om vir die eksamen te 
registreer. Die sluitingsdatum vir registrasie is 10 April 2014. Geen laatinskry- 
wings sal aanvaar word nie. Deel asb. hierdie inligting mee aan voornemende 
kandidate vir die RAE. 


FREKWENSIEVERANDERING VIR AMATEUR RADIO TODAY 


Na 6 April tree frekwensieveranderings vir Amateur Radio Today inwerking. Op 
Maandae om 18:30 SAT vervang 3 230 vir 4 895 kHz en op Sondae om 10:00 
SAT vervang 17 760 vir 17 660 kHz. Ontvangsrapporte sal waardeer word, stuur 
dit aan artoday@sarl.org.za. 


LIDMAATSKAPAANSOEKE 


Aansoeke om lidmaatskap van die SARL is van die volgende radioamateurs 
ontvang: Johanna Cameron ZSL1096 David W Mac Gregor Cameron ZSL1097. 
Enige besware teen die aanvaarding van lidmaatskapaansoeke moet die Sekre- 
taris bereik voor of op die Dinsdag na hierdie bulletin. Lidmaatskaptal van die 
SARL is tans 1 709. 


VOICE OF RUSSIA Sê VAARWEL AAN KORTGOLF 


Die kortgolfuitsaaibande het effens dunner geraak nadat Voice of Russia om 
middernag op 1 April lokale Moskoutyd aan die luggolwe vaarwel toegeroep 
hret. 


In vroeër verslae wat in 2013 gepubliseer is, is berig dat Voice of Russia, vroeër 
bekend as Radio Moskou, sy kortgolfdiens op 1 Januarie vanjaar sou be-eindig 
weens besparings in die begroting wat deur Russiese President Vladimir Poetin 
ingestel is. Op 9 Desember verlede jaar het Poetin 'n dekreet onderteken waarin 
gestaan het dat die Voice of Russia opgehou het om as `n offisiële, onafhanklike 
agentskap te bestaan en en sou ingelyf word met verskeie ander nuusagentskappe 
as deel van die staatsbeheerde Rossia Segodnya internasionale nuusagentskap.. 
vanaf 3 Februarie het die Voice of Russia sy kortgolf uitsaaiskedule verkort na 
18 uur per dag in Engels, Chinees, Japanees en Viëtnamees. Dit het ook sy 
digitale kortgolfskedule na 22 muur per dag verkort in Engels, Spaans, Duits, 
Frans, Hindi, Urdu en Russies. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag tot 
gematig gaan wees. Sonvlekke AR2010 en 2014 huisves genoeg energie vir M- 
klas fakkels. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 110. 


Amateurs gaan al die DX-bande van 20 tot 10 m geniet met 15 m wat die beste 
openinge gaan oplewer terwyl 20 m net `n kortkop agter behoort te wees. Daar 
behoort ook 'n paar 6 m openinge vroeg aand te wees. 


Besoek gerus die webtuiste spaceweather.sansa.org.za vir meer inligting. 
DAGBOEK VAN GEBEURE 


09 April Afsnydatum vir registrasie vir bywoning van Vrydagaand se braai en 
Saterdag se toekenningsdinee. 10 April Afsnydatum vir registrasie vir bywoning 
van slegs die SARL se AJV op Saterdag. 10 April Sluitingsdatum vir registrasie 
vir die RAE IN Mei. 11-13 April Nasionale Konvensie van die SARL. 12 April 

Laaste dag vir die instuur van logstate vir die SARL 80 m @SO Geselligheid 
aan zs5lp@vodamail.co.za. 15 April Integnet oor SKA om 19:30. 19 April - 
Laaste dag vir die instuur van logstate vir die RaDAR Kompetisie. 24 Mei - SA 
AMSAT se RUIMTESIMPOSIUM. 


Die 2014 SARL Dagboek van (Gebeure sal in die komende week op 
www.sarl.org.za. beskikbaar wees vir aflaai. Kry `n afskrif en hou dit 
handig in jou radiokamer. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
op 7 082, 7 205 en 17 760 kHz en ook 'n potgooi deur ZS6RO. Vir oudiostrome 
en Echolink deur ZS6FCOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web'. `n Heruit- 
sending vind op Maandae om 16:30 UTC op 4 895 kHz plaas. Op die webw- 
erf verskyn ook besonderhede aangaande verskeie ander heruitsendings. Ont- 
vangsrapporte, kommentaar en voorstelle sal waardeer word. Stuur e-pos aan 
artoday(@sarl.org.za. 


Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga saamgestel 
en geredigeer deur George Honiball, ZS6ONE. 


Dankie dat u geluister het, 73. 
/EX 


Boodskap Eindig 


Om u e-pos-inskrywing in hierdie poslys te verwyder of te redigeer gaan na 
www.sarl.org.za/members/admin/maildat.asp. 


